Ambil langkah drastik tangani penularan wabak
BINTULU: Jawatankuasa Bencana Daerah Tatau telah mengambil langkah drastik dalam usaha memerangi wabak Covid-19 selepas daerah terbabit merekodkan satu kes positif. Pegawai Daerah Tatau, Barayan Lenya berkata, berikutan itu semua agensi terlibat telah bermesyuarat untuk tujuan tersebut. “Ini merupakan kes pertama yang berlaku di daerah ini sejak kes Covid- 19 pertama yang berlaku di negara ini pada 25 Januari tahun lalu,” katanya. Beliau berkata demikian ketika mempengerusi mesyuarat berhubung Situasi Semasa di Daerah Tatau setelah mencatatkan satu kes positif Covid-19 di sini, semalam. Katanya, pelbagai inisiatif telah dilakukan dengan kerjasama semua agensi terlibat bagi memutuskan rantaian wabak terbabit di daerah itu. “Polis telah memperketatkan sekatan jalan raya berdekatan dengan Rh Peter Bansa, Sunggai Annau, Tatau. Manakala bomba turut mengadakan sanitasi di sebuah supermarket yang menjadi tumpuan ramai,” katanya. Jelas beliau lagi, kebanyakkan rumah rumah panjang dan kampung juga memperketatkan operasi standard presedur (SOP) di kawasan masing masing khususnnya menghalang orang luar dari masuk ke kawasan kediaman mereka. Malah tambah beliau, tedapat pemilik rumah juga tidak menerima pengunjung atau saudara-mara buat masa ini. Oleh ELLIE EDWARD 
See author's posts
